Lagašas

Lagašas (šumerų kalba: ŠIR.BUR.LAKI / Lagas, ) – senovės Mesopotamijos miestas, buvęs dabartiniame Irake, į šiaurės vakarus nuo Tigro ir Eufrato santakos, į rytus nuo Uruko. Tai buvo vienas seniausių ir svarbiausių Šumero miestų.

 Istorija 

Iš Girsu mieste rastų įrašų sprendžiama, kad Lagašas buvo svarbus Šumero miestas nuo III tūkstantmečio pr. m. e. Pirmuoju Lagašo valdovu laikomas Ur-Nanšas. Mieste buvo pastatyta E-Ninnu šventykla, skirta karo dievui Ningirsu. Apie 2450 m. pr. m. e. Lagašas kariavo su Uma. Eanatumo vadovaujami lagašiečiai šventė pergalę. Tai buvo vienas seniausių žinomų strateginių mūšių. 

XXIV a. pr. m. e. miestas užkariautas akadų, vadovaujamų Sargono, bet išlaikė savo reikšmę. Žlungant Akado imperijai, mieste atsikūrė vietinė dinastija, kur klestėjo per visą gutijų viešpatavimo laikotarpį. Jos žymiausiu valdovu tapo Gudėja, kuris vykdė prekybą su tolimais kraštais (Libanu, Sirija, Arabija), jo kariai kovėsi Elame. Jam valdant miestas klestėjo, sukurta daug meno, architektūros paminklų (pvz., Gudėjos skulptūros). Tuo metu Lagašas valdė ~1600 km² teritoriją, į kurią pateko 17 miestų. Pati valdovo rezidencija buvo Girsoje. Manoma, kad tarp 2075 ir 2030 m. pr. m. e. Lagašas buvo didžiausias miestas pasaulyje. Po to, kai Šumerą suvienijo Ūro valdovas Urnamu ir jo III Ūro dinastija, Lagašas nebeteko valstybingumo. Babilono laikais jo įtaka sumenko.

Lagašo telis yra vienas didžiausių regione, užimantis 400–600 ha plotą. Teritoriją kerta kanalo vaga. Vietovės kasinėjimus 1887 m. pradėjo Robert Koldewey. 1953 m. archeologinė vietovė identifikuota kaip Lagašas.

 Valdovai 

Šumero karalių sąraše Lagašas nėra minimas. Nepaisant to, iš archeologinių kasinėjimų ir kitų šaltinių žinomos dvi Lagašo dinastijos, pirmoji ir antroji.
 Pirmoji Lagašo dinastija 
 Valdovas  Apytikriai valdymo metai  Pastabos Enhengalis   Lugalšaenguras (Lugal-Suggur)   Urnanšė (Ur-nina)  2500 m. pr. m. e.  Akurgalis   Eanatumas  XXV a. pr. m. e.  Urnanšės anūkas. Paveržė hegemoniją iš Uruko miesto valdovo Enšagkušanos Enanatumas I  XXV a. pr. m. e.  Eanatumo brolis Entemena  XXV a. pr. m. e.  Enanatumo I sūnus Enanatumas II   Enentarzidas   Lugalanda   Urukagina  2300 m. pr. m. e.  nugalėtas Umos valdovo Lugalzagesio

 Antroji Lagašo dinastija 
 Valdovas  Apytikriai valdymo metai(trumpoji chronologija)  Apytikriai valdymo metai(vidurinė chronologija)  Pastabos Lugalušumgalis    Puzermama    Urutu    Urmama    Lubaba    Lugula    Kaku ar Kakugas    Urbau ar Urbaba  2093 BC – 2080 BC  2157 BC – 2144 BC  Gudėja  2080 BC – 2060 BC   2144 BC – 2124 BC   Urbabos žentas Urningirsu  2060 BC – 2055 BC  2124 BC – 2119 BC  Gudėjos sūnus Pirigmė ar Ugmė  2055 BC – 2053 BC  2119 BC – 2117 BC  Gudėjos anūkas Urgaras  2053 BC – 2049 BC  2117 BC – 2113 BC  Namahanis  2049 BC – 2046 BC  2113 BC – 2110 BC  Kaku anūkas, jį nugalėjo Urnama

Kategorija:Irako istoriniai miestai
Kategorija:Šumerų miestai valstybės